У Вікіпедыі ёсць артыкулы пра іншых асоб з прозвішчам Калугін.

**Міхаіл Калугін** (нар. 20 лістапада 1994, Харкаў) — украінскі футбаліст, абаронца кыргызскага клуба «Мурас Юнайтэд» з Джалал-Абада.

Клубная кар’ера
---------------

Выхаванец харкаўскага футбола, на юнацкім узроўні выступаў за каманды «Металіст», «Геліяс» і «Усход». Пазней выступаў за «Ільічовец-2» і дубль «Металіста», у 2013—2014 гадах гуляў за «Сталь-2» у чэмпіянаце Луганскай вобласці. У 2014 годзе пераехаў у клуб другога славацкага дывізіёна «Бодва», адкуль вярнуўся праз год на радзіму, папоўніўшы склад чарнавіцкай «Букавіны». У снежні 2015 года пакінуў клуб.

У лютым 2016 года падпісаў двухгадовы кантракт з беларускім клубам «Крумкачы». У сезоне 2016 быў асноўным левым абаронцам «Крумкачоў».

У сезоне 2017 заставаўся іграком асновы сталічнага клуба. 2 красавіка ў матчы першага тура супраць «Віцебск» забіў свой адзіны гол за «Крумкачы», якім прынёс клубу перамогу з лікам 1:0. У чэрвені 2017 года накіраваўся на прагляд у данецкі «Алімпік», які, аднак, скончыўся беспаспяхова. Неўзабаве пасля вяртання з прагляду па пагадненні бакоў разарваў кантракт з «Крумкачамі». Пазней быў на праглядзе ў магілёўскім «Дняпры», аднак не дамовіўся аб умовах кантракта і ў выніку вярнуўся ў «Крумкачы».

У жніўні 2017 года перайшоў у жодзінскае «Тарпеда-БелАЗ». Неўзабаве замацаваўся ў стартавым складзе жодзінскай каманды. У першай палове сезона 2018 не гуляў з-за траўмы, і ў жніўні 2018 года па заканчэнні кантракта пакінуў жодзінскі клуб. Неўзабаве пасля зыходу з «Тарпеда-БелАЗ» далучыўся да «Іслачы», падпісаўшы пагадненне да канца 2019 года. Стаў выступаць у стартавым складзе «Іслачы».

У лютым 2019 года перайшоў у армянскі «Арарат», пакінуў яго ў чэрвені таго ж года. У ліпені 2019 года стаў трэніравацца з магілёўскім «Дняпром» і ў жніўні падпісаў з ім кантракт. Аднак, за «Дняпро» згуляў толькі ў трох матчах, значную частку прапусціўшы з-за траўм.

У пачатку 2020 года праходзіў прагляд у «Віцебску», аднак у выніку пакінуў каманду і ў лютым стаў іграком адэскага «Чарнаморца». За клуб так і не згуляў з-за пандэміі COVID-19, з чэрвеня, калі аднавіўся чэмпіянат, апынуўся ў складзе львоўскага «Руха», дзе толькі заставаўся на лаўцы запасных. З верасня 2020 гуда гуляў у Першай лізе за «Гарняк-Спорт», пакінуў клуб у канцы года.

У 2021 годзе выступаў ва Украіне на аматарскім узроўні — спачатку за чаркаскі ЛНЗ, якому дапамог перамагчы ў аматарскім чэмпіянаце і аматарскім Кубку Украіны, а пасля за «Алімпію». У сакавіку 2022 года далучыўся да кыргызскага клуба «Абдыш-Ата», а ў студзені 2024 года перайшоў у «Мурас Юнайтэд».

Крыніцы
-------

1. ↑  Mykhaylo Kalugin // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  "Крумкачы" подписали 2-летний контракт с украинским защитником Калугиным (руск.). *football.by* (13 лютага 2016). Праверана 29 сакавіка 2024.
3. ↑  Калугин не подошел донецкому «Олимпику» и вернется в «Крумкачы» (руск.). *by.tribuna.com*.
4. ↑  Михаил Калугин расторг контракт с "Крумкачами" (руск.). *football.by* (8 ліпеня 2017). Праверана 29 сакавіка 2024.
5. ↑  Калугин не договорился с "Днепром" и продолжит выступать за "Крумкачей" (руск.). *football.by* (19 ліпеня 2017). Праверана 29 сакавіка 2024.
6. ↑  Михаил Калугин стал игроком "Торпедо-БелАЗ" (руск.). *football.by* (2 жніўня 2017). Праверана 29 сакавіка 2024.
7. ↑  Калугин покинул "Торпедо-БелАЗ" (руск.). *football.by* (1 жніўня 2018). Праверана 29 сакавіка 2024.
8. ↑  Михаил Калугин присоединился к "Ислочи" (руск.). *football.by* (10 жніўня 2018). Праверана 29 сакавіка 2024.
9. ↑  Защитник "Ислочи" продолжит карьеру в Армении (руск.). *football.by* (8 лютага 2019). Праверана 29 сакавіка 2024.
10. ↑  Калугин покинул «Арарат» (руск.). *by.tribuna.com*.
11. ↑  Футбол. Михаил Калугин тренируется с "Дняпром" (руск.)(недаступная спасылка). *pressball.by* (21 ліпеня 2019). Архівавана з першакрыніцы 17 кастрычніка 2020. Праверана 13 жніўня 2019.
12. ↑  Калугин пополнил состав "Дняпро" (руск.). *football.by* (10 жніўня 2019). Праверана 29 сакавіка 2024.
13. ↑  Экс-защитник "Крумкачей", "Торпедо-БелАЗ", "Ислочи" и "Дняпро" Калугин подписал контракт с "Черноморцем" (руск.). *football.by* (21 лютага 2020). Праверана 29 сакавіка 2024.

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол · ПФЛУ · УАФ |